CELEX: 31990R2362
Language: el
Date: 1990-08-10 00:00:00
Title: Κανονισμός (ΕΟΚ) αριθ. 2362/90 της Επιτροπής της 10ης Αυγούστου 1990 για τον καθορισμό των ελάχιστων τιμών πώλησης στο πλαίσιο διαρκούς διαγωνισμού που άνοιξε με τον κανονισμό (ΕΟΚ) αριθ. 2086/90

Avis juridique important

|

31990R2362

Κανονισμός (ΕΟΚ) αριθ. 2362/90 της Επιτροπής της 10ης Αυγούστου 1990 για τον καθορισμό των ελάχιστων τιμών πώλησης στο πλαίσιο διαρκούς διαγωνισμού που άνοιξε με τον κανονισμό (ΕΟΚ) αριθ. 2086/90  

Επίσημη Εφημερίδα αριθ. L 216 της 11/08/1990 σ. 0024 - 0025

***** ΚΑΝΟΝΙΣΜΟΣ (ΕΟΚ) αριθ. 2362/90 ΤΗΣ ΕΠΙΤΡΟΠΗΣ  της 10ης Αυγούστου 1990  για τον καθορισμό τον ελάχιστων τιμών πώλησης στο πλαίσιο του διαρκούς διαγωνισμού που άνοιξε με τον κανονισμό (ΕΟΚ) αριθ. 2086/90  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1340/90 (2), και ιδίως το άρθρο 7 παράγραφος 6,  τον κανονισμό (ΕΟΚ) αριθ. 2086/90 της Επιτροπής της 20ής Ιουλίου 1990 για την πώληση σιτηρών που έχει στην κατοχή του ο γαλλικός οργανισμός παρέμβασης για την παράδοσή τους στα γαλλικά υπερπόντια διαμερίσματα (ΓΥΔ) (3),  Εκτιμώντας:  ότι το άρθρο 3 του κανονισμού (ΕΟΚ) αριθ. 1581/88 του Συμβουλίου της 23ης Μαΐου 1988 για τον καθορισμό των γενικών κανόνων παρέμβασης στον τομέα των σιτηρών (4), όπως τροποποιήθηκε τελευταία από τον κανονισμό (ΕΟΚ) αριθ. 2003/90 (5) προβλέπει ότι η διάθεση για πώληση σιτηρών που έχουν στην κατοχή τους οι οργανισμοί παρέμβασης διεξάγεται με διαγωνισμό·  ότι ο κανονισμός (ΕΟΚ) αριθ. 1836/82 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 2418/87 (7), καθορίζει τις διαδικασίες και τους όρους της πώλησης των σιτηρών που έχουν στην κατοχή τους οι οργανισμοί παρέμβασης·  ότι ο κανονισμός (ΕΟΚ) αριθ. 2086/90 επιτρέπει στο γαλλικό οργανισμό παρέμβασης να διεξάγει διαγωνισμό για την πώληση στην αγορά της Κοινότητας 98 000 τόνων σιτηρών που θα παραδοθούν στα γαλλικά υπερπόντια διαμερίσματα (ΓΥΔ)· ότι ο κανονισμός αυτός προβλέπει τον καθορισμό των ελάχιστων τιμών πώλησης, κατά παρέκκλιση από το άρθρο 5 παράγραφοι 1 και 3 του κανονισμού (ΕΟΚ) αριθ. 1836/82·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για το διαρκή διαγωνισμό που διεξάγεται στο πλαίσιο του κανονισμού (ΕΟΚ) αριθ. 2086/90, οι ελάχιστες τιμές πώλησης που θα τηρηθούν καθορίζονται σύμφωνα με το παράρτημα.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Αυγούστου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 134 της 28. 5. 1990, σ. 1.  (3) ΕΕ αριθ. L 190 της 21. 7. 1990, σ. 33.  (4) ΕΕ αριθ. L 139 της 24. 5. 1986, σ. 36.  (5) ΕΕ αριθ. L 201 της 31. 7. 1990, σ. 5.  (6) ΕΕ αριθ. L 202 της 9. 7. 1982, σ. 23.  (7) ΕΕ αριθ. L 223 της 11. 8. 1987, σ. 5.  ΠΑΡΑΡΤΗΜΑ  Ελάχιστες τιμές πώλησης σε Ecu ανά τόνο  1.2,5 //  //  // Σιτηρά   // Προορισμός   //  //  // 1.2.3.4.5 //  // Γουαδελούπη   // Μαρτινίκα  // Γαλλική  Γουιάνα   // Ρεϋνιόν   //    //   //   //   //   // - Μαλακός σίτος   // 122,59   // 119,53   // 71,78   // 98,27   // - Αραβόσιτος   // 122,59   // 119,53   // 71,78   // 98,27   //  //   //   //   //